delegasjon
        
         (et lands representanter)
Store norske leksikon,Samfunn,Samfunnsfag,Statsvitenskap,Internasjonal politikk
En delegasjon er en gruppe representanter som er utsendt for å opptre og handle i internasjonal sammenheng på vegne av sin regjering.
I internasjonale forhandlinger brukes "delegasjon" om de forskjellige lands representasjon ved internasjonale konferanser eller lignende. Er det tale om større internasjonale organisasjoner som FN, EU eller NATO, blir betegnelsen "fast delegasjon" brukt, fordi utsendingene er på stedet i flere år om gangen, og nærmest kan sammenlignes med en ambassade. Man snakker derfor både om Norges faste delegasjon ved FN (engelsk: Permanent Mission) og om den norske delegasjonen til FNs generalforsamling i et bestemt år – den gruppen representanter fra Norge som er utsendt til å delta i møtene i FNs generalforsamling dette året.Se også: delegasjon – jus. Les mer i Store norske leksikon internasjonal politikk utenrikstjenesten